Sacrosanctæ æcclesiæ Dei in honore apostolorum Petri et Pauli, sub regimine domni et reverentissimi Odilonis abbatis, dono ad locum Cluniacum, ego, in Dei nomine, Odila, aliquid de rebus meis quæ sunt sitæ in pago Matisconensi, in villa Segia: hoc est unum mansum quem In Modengum vocant, et terminatur a mane terra Sancti Petri, a medio die terra Ramnulfi cum heredibus suis, a sero via publica, a circio terra Alexandri. Dono etiam pratum in ipsa villa, cujus terminus est a mane rivo volvente, a medio die via publica, a sero terra Sancti Petri, a circio rivo volvente. Itemque cedo ad supradictum locum curtilum unum in ipsa villa, terminantem a mane et a sero vias publicas, a medio die terra Sancti Petri, a circio vinea. Et dono etiam servum Ingelbertum cum uxore et infantibus suis. Infra istas terminationes, totum ad integrum dono ad jam dictum locum a die presenti et deinceps, ut faciant rectores loci illius a die presenti quicquid facere voluerint. Pro anima Malguini filii mei dono istas res. Si quis autem hanc donationem calumniari voluerit, primitus iram Dei omnipotentis incurrat et sanctorum ejus, et judiciaria potestate coactus, auri libras XII persolvat, et hæc donatio firma et stabilis permaneat, cum stipulatione subnixa. S. Odilæ, qui hanc donationem fieri et firmare rogavit pro anima Malguini filii sui. S. David. S. Livonis, Ramnulfi, Rotberti, Adaldrici. S. Constantii presbiteri, Hugonis, Martini, Gislæ, Ramnaldi, Ledgardi. Data mense augusto, regnante Hugone rege anno VII. Pontius levita indignus, ad vicem cancellarii, recognovit.